《远色阁》
宋代·何耕

小小楼居著散仙，渊明真趣本幽然。
招呼云月栏干曲，顾揖江山拄杖前。
独鸟倦归翻落日，谁家晨爨起炊烟。
根尘应接无留碍，笑杀胡僧面壁禅。

作者简介：（1127—1183）宋汉州绵竹人，占籍德阳，字道夫，号怡庵。高宗绍兴十七年四川类试第一。累擢嘉州守，有惠政，与何逢原、孙松寿、宋诲号四循良。孝宗淳熙中历户部郎中、国子祭酒，出知潼川府。